贈王子直
作者：蘇過
朝代：宋

paragraphs: 南行幾萬里，親舊書亦缺。
誰知傾蓋交，乃勝白頭節。
去國日已遠，凄涼瘴煙窟。
未著絕交書，已嘆交遊絕。
門前空雀羅，巷語紛鴃舌。
怪君一事無，訪我此窮髪。
自憐甑生塵，每愧羹屢頡。
何以爲子娛，江水清可啜。
男兒重志氣，勿使變窮達。
寧甘一瓢樂，恥爲五斗折。
火急數相聚，回頭君欲別。
一榻當再懸，重來爲君設。